
“Priviliģēto lietotāju piekļuves pārvaldības (PAM) risinājuma iegāde un uzturēšana”


	Rīgā,
	Dokumenta datums ir tā elektroniskās parakstīšanas datums



Valsts ieņēmumu dienests (turpmāk – Pasūtītājs vai VID), kā vārdā saskaņā ar likumu “Par Valsts ieņēmumu dienestu” rīkojas tā ģenerāldirektore ______________, no vienas puses un
_________________ (turpmāk – Izpildītājs), vienotais reģ. Nr. ____________, kā vārdā saskaņā ar ________________________, no otras puses, turpmāk abi kopā saukti “Puses”, bet atsevišķi “Puse”, pamatojoties uz Valsts ieņēmumu dienesta rīkotā atklātā konkursa “Priviliģēto lietotāju piekļuves pārvaldības (PAM) risinājuma iegāde un uzturēšana”, publiskā iepirkuma identifikācijas Nr. FM VID 2024/177/ĀF, rezultātiem, noslēdz šādu publiskā iepirkuma līgumu (turpmāk – Līgums):
1. LĪGUMA PRIEKŠMETS
1.1. Pasūtītājs uzdod un Izpildītājs apņemas kvalitatīvi un savlaicīgi, atbilstoši Līguma un tā pielikumu noteikumiem, nodrošināt Priviliģēto lietotāju piekļuves pārvaldības (PAM) risinājuma (turpmāk – Risinājums) piegādi un uzturēšanu, kas ietver:
1.1.1. Risinājuma programmatūras un tās licenču 100 priviliģēto lietotāju pārvaldībai (turpmāk – Risinājuma programmatūra) piegādi ar 5 (piecu) gadu ražotāja atbalstu (turpmāk – Uzturēšana);
1.1.2. Risinājuma darbināšanai nepieciešamo papildus programmatūras un tās licenču (turpmāk – Papildus programmatūra) piegādi ar 5 (piecu) gadu ražotāja atbalstu (turpmāk – Uzturēšana) atbilstoši Līguma 5.2.apakšpunktam;
1.1.3. Risinājuma ieviešanu, konfigurācijas darbus un apmācības 3 (trīs) mēnešu laikā (turpmāk – Ieviešana un Apmācības) no Risinājuma programmatūras piegādes brīža;
1.1.4. Risinājuma 5 (piecu) gadu uzturēšanas atbalsta pakalpojumus (turpmāk – Atbalsta nodrošināšana) no Risinājuma programmatūras piegādes brīža;
1.1.5. konsultācijas pēc nepieciešamības līdz 500 stundu apjomā 5 (piecu) gadu periodā līdz līguma termiņa beigām (turpmāk - Konsultācijas). 
1.2. Detalizēta Risinājuma tehniskā specifikācija ir norādīta Līguma 1.pielikumā un cenas ir norādītas Līguma 2.pielikumā.
2. LĪGUMA SUMMA UN NORĒĶINU KĀRTĪBA
2.1. Līguma kopējā summa ir _____________ (_________________ euro un __ centi) bez pievienotās vērtības nodokļa (turpmāk – PVN). PVN tiek maksāts papildus saskaņā ar spēkā esošo nodokļa likmi. (Līguma punkts tiks papildināts atbilstoši iesniegtajam piedāvājumam.)
2.2. Līguma 2.pielikumā norādītajās cenās ir ietvertas visas izmaksas, kas saistītas ar Risinājuma programmatūras un Papildus programmatūras piegādi, Uzturēšanu, Ieviešanas un Apmācības darbiem, Atbalsta nodrošināšanu, Konsultācijām, tajā skaitā dokumentācijas izstrādi, transporta izdevumiem, muitas maksājumiem, nodokļiem (izņemot PVN) un nodevām, kā arī nepieciešamo atļauju saņemšanu no trešajām personām un visas citas izmaksas, kas nepieciešamas Līguma savlaicīgai un kvalitatīvai izpildei.
2.3. Pasūtītājs samaksu par Līguma izpildi veic šādā kārtībā:
2.3.1. par Risinājuma Programmatūras un Papildus programmatūras piegādi, Uzturēšanu un Atbalsta nodrošināšanu samaksu veic saskaņā ar Līguma 2.pielikumā noteiktajām cenām 30 (trīsdesmit) dienu laikā no dienas, kad Līguma 13.1.apakšpunktā norādītās Pušu pilnvarotās personas ir parakstījušas 5.4.apakšpunktā minēto nodošanas – pieņemšanas aktu un Izpildītājs iesniedzis rēķinu, maksājumu pārskaitot uz Izpildītāja norādīto norēķinu kontu kredītiestādē. 
2.3.2. pēc Ieviešanas un Apmācību nodrošināšanas samaksu veic saskaņā ar Līguma 2.pielikumā noteiktajām cenām 30 (trīsdesmit) dienu laikā no dienas, kad Līguma 13.1.apakšpunktā noteiktās Pušu pilnvarotās personas abpusēji ir parakstījušas Līguma 6.3.apakšpunktā minēto nodošanas – pieņemšanas aktu un Izpildītājs iesniedzis rēķinu, maksājumu pārskaitot uz Izpildītāja norādīto norēķinu kontu kredītiestādē. 
2.3.3. par Konsultāciju sniegšanu pēc nepieciešamības 5 gadu periodā līdz līguma termiņa beigām, Pasūtītājs veic samaksu par katru piesaisti atsevišķi, saskaņā ar Līguma 2.pielikumā noteiktajām cenām 30 (trīsdesmit) dienu laikā no dienas, kad Līguma 12.1.apakšpunktā noteiktās Pušu pilnvarotās personas abpusēji ir parakstījušas Līguma 7.7.apakšpunktā minēto nodošanas – pieņemšanas aktu un Izpildītājs iesniedzis rēķinu, maksājumu pārskaitot uz Izpildītāja norādīto norēķinu kontu kredītiestādē.
2.4. Izpildītājs nosūta rēķinus uz Pasūtītāja elektroniskā pasta adresi: FP.lietvediba@vid.gov.lv. Ja Izpildītājs izvēlas e-rēķinus, tie ir sūtāmi uz e-adresi EINVOICE_VID@90000069281. 
2.5. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Risinājuma piegādes un Uzturēšanas apjomu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 13.18.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
2.6. Par samaksas brīdi uzskatāms naudas pārskaitīšanas datums no Pasūtītāja norēķinu konta.
2.7. Līguma 2.pielikumā noteiktās cenas ir norādītas, paredzot prognozējamo cenu svārstību risku, un ir nemainīgas visā Līguma darbības laikā. 
2.8. Pasūtītājam nav pienākuma izlietot visu Līguma 2.1.apakšpunktā noteikto Līguma kopējo summu, bez PVN, pasūtot Konsultācijas Līguma darbības laikā.
3. LĪGUMA DARBĪBAS TERMIŅŠ 
3.1. Līgums stājas spēkā ar Risinājuma Programmatūras piegādi un Uzturēšanas uzsākšanu atbilstoši Līguma 5.4.apakšpunktam. 
3.2. Izpildītājs nodrošina Pasūtītājam Risinājuma Programmatūras Uzturēšanu līdz paiet 5 (pieci) gadi no Līguma spēkā stāšanās dienas.
3.3. Līgums ir spēkā līdz Pušu saistību pilnīgai izpildei.
3.4. Pusēm ir tiesības izbeigt Līguma darbību, 30 (trīsdesmit) dienas iepriekš rakstiski paziņojot par to otrai Pusei. Ja kāda no Pusēm izbeidz Līgumu saskaņā ar šī apakšpunkta nosacījumiem, otrai Pusei nav tiesības celt nekādas pretenzijas un/vai pieprasīt zaudējumu segšanu saistībā ar Līguma izbeigšanu.
3.5. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Izpildītājam:
3.5.1. ja atbilstoši Starptautisko un Latvijas Republikas nacionālo sankciju likumam Līguma 13.18.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
3.5.2. [bookmark: _Hlk103009075]ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014.gada 31. jūlijs) 5.k.panta 1.punktā noteiktā;
3.5.3. ja attiecībā uz jaunu Izpildītāja patieso labuma guvēju, par kuru Izpildītājs sniedz informāciju Pasūtītājam atbilstoši Līguma 13.16.apakšpunktam, ir iestājies Ministru kabineta 2015.gada 28.jūnija noteikumu Nr.442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” (turpmāk - MK noteikumi Nr. 442)  36.1punktā noteiktais ierobežojums un kompetentā valsts drošības iestāde nesaskaņo Līguma turpināšanu.
3.6. Pasūtītājs nekavējoties vienpusēji atkāpjas no Līguma, ja attiecībā uz jauno Izpildītāja patiesā labuma guvēju, par kuru Izpildītājs sniedz informāciju Pasūtītājam atbilstoši Līguma 13.16.apakšpunktam, iestājas MK noteikumu Nr.442 36.1punktā noteiktais ierobežojums un kompetentā valsts drošības iestāde nesaskaņo Līguma turpināšanu.
3.7. Līguma izbeigšanas gadījumā Izpildītājam tiek saglabāts pienākums nodrošināt Līguma 8.punktā noteikto Risinājuma Uzturēšanu. 
4. PUŠU SAISTĪBAS
4.1. Izpildītājs apņemas:
4.1.1. savlaicīgi un kvalitatīvi veikt Risinājuma Programmatūras piegādi 100 (simts) priviliģēto lietotāju pārvaldībai ar 5 (piecu) gadu ražotāja atbalstu, 10 (desmit) darba dienu laikā no Līguma noslēgšanas dienas;
4.1.2. pēc nepieciešamības veikt Risinājuma darbināšanai nepieciešamo Papildus programmatūras piegādi ar 5 (piecu) gadu ražotāja atbalstu, 10 (desmit) darba dienu laikā no Līguma noslēgšanas dienas; 
4.1.3. nodrošināt Risinājuma Ieviešanu un Apmācības 3 (trīs) mēnešu laikā no Risinājuma Piegādes un Uzturēšanas uzsākšanas brīža, ko apliecina 6.1.apakšpunktā minētais Pušu pilnvaroto personu parakstīts nodošanas – pieņemšanas akts; 
4.1.4. Risinājuma Pielāgošanas un Apmācību laikā nodrošināt mācības līdz 5 (pieciem) Pasūtītāja darbiniekiem par Risinājuma lietošanu un administrēšanu, papildus nodrošinot Risinājuma lietotāja rokasgrāmatu;
4.1.5. Risinājuma ieviešanas un konfigurācijas darbu laikā notestēt apejošo (bypass) risinājumu priviliģēto lietotāju piekļūšanai pie serveriem un Risinājuma atkopšanu no rezerves kopijām;
4.1.6. izstrādāt ieviešanas un Apmācības plānu, to saskaņojot ar Līguma 13.1.1.apakšpunktā norādīto Pasūtītāja pilnvaroto personu;
4.1.7. nodrošināt Konsultācijas, pēc Pasūtītāja pilnvarotās personas pieprasījuma nosūtīšanas līdz 500 (pieci simti) stundu apjomā 5 (piecu) gadu periodā, līdz Līguma darbības termiņa beigām;
4.1.8. veikt Risinājuma 5 (piecu) gadu Atbalsta nodrošināšanu no Risinājuma programmatūras piegādes brīža;
4.1.9. Atbalsta nodrošināšanas ietvaros veikt pieteikto Risinājuma problēmu/bojājumu novēršanu saskaņā ar Līguma 3.pielikumā noteikto bojājumu pieteikšanas un novēršanas kārtību;
4.1.10. sagatavot un iesniegt Pasūtītāja pilnvarotajai personai Līgumā noteiktos nodošanas – pieņemšanas aktus.
4.2. Izpildītājs nodrošina vismaz divus ražotāja sertificētus speciālistus, kuru prasmes apliecina ražotāja izsniegts sertifikāts (ne vecāks par 3 gadiem) un saziņas valoda ir latviešu vai angļu un kuri piedalījušies divos piedāvātā ražotāja risinājuma ieviešanas un uzturēšanas projektos. Līguma izpildē ir iesaistīti šādi speciālisti: _____________ (tiks precizēts atbilstoši iesniegtajam piedāvājumam).
4.3. Izpildītājs nodrošina, ka Līguma izpildē piedalīsies Līguma 4.2.apakšpunktā noteiktajām minimālajām prasībām un Līguma 13.17.apakšpunktā noteiktajām prasībām atbilstoši speciālisti. Nepieciešamības gadījumā Izpildītājs saskaņā ar Publisko iepirkumu likuma (turpmāk – PIL) 62.pantu nomainīt Līguma 4.2.apakšpunktā sākotnēji minētos speciālistus ar citiem, kuri atbilst minētajām prasībām un kuri atbilst Līguma 13.17.apakšpunktā noteiktajām prasībām, kā arī piesaistīt Līguma izpildē papildu speciālistus, bet tiem ir jāatbilst Līguma 13.17.apakšpunktā noteiktajām prasībām, to iepriekš rakstiski saskaņojot ar VID Informātikas pārvaldes direktoru vai Informātikas pārvaldes direktora vietnieku, vai viņu prombūtnē personas, kas pilda viņu pienākumus.  Izpildītājs rakstiski saskaņojot speciālistu nomaiņu un papildus speciālista piesaisti, norāda speciālista vārdu, uzvārdu, personas kodu un esošo vai prognozējamo darba tiesisko attiecību veidu. Atbilstoši Ministru kabineta 2021.gada 6.jūlija noteikumu Nr.508 “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība” (turpmāk – MK noteikumi Nr.508) 16.punktam un Ministru kabineta 2011.gada 1.februāra noteikumu Nr.100 “Informācijas tehnoloģiju kritiskās infrastruktūras drošības pasākumu plānošanas un īstenošanas kārtība” (turpmāk – MK noteikumi Nr.100) 6.punktam un MK noteikumu Nr.442 36.1 un 36.3punktam, pirms speciālista nomaiņas vai papildu speciālista piesaistes saskaņošanas informāciju par speciālistu VID nosūta pārbaudei Satversmes aizsardzības birojam. Gadījumā, ja par IZPILDĪTĀJA piedāvāto speciālistu tiek saņemts negatīvs atzinums no kompetentajām drošības iestādēm, pamatojoties uz MK noteikumiem Nr.442, speciālista nomaiņa un papildu speciālista piesaiste netiek saskaņota. Gadījumā, ja par IZPILDĪTĀJA piedāvāto speciālistu tiek saņemts negatīvs atzinums no kompetentajām drošības iestādēm, pamatojoties uz MK noteikumiem Nr.508 vai MK noteikumiem Nr.100, VID ir tiesības izvēlēties saskaņot vai nesaskaņot speciālista nomaiņu un papildu speciālista piesaisti. VID vārdā šajā apakšpunktā noteikto saskaņojumu vai atteikumu saskaņot paraksta VID Informātikas pārvaldes direktors vai persona, kura viņu aizvieto. Speciālistu nomaiņas un papildu speciālistu piesaistes gadījumā nav nepieciešams veikt Līguma grozījumus.
4.4. Izpildītājs ir tiesīgs bez saskaņojuma, rakstveidā par to informējot Pasūtītāju, atstatīt speciālistus no Līguma izpildes. Atstatot no Līguma izpildes Līguma 4.2.apakšpunktā sākotnēji norādītos vai Līguma 4.3.apakšpunktā noteiktajā kārtībā nomainītos speciālistus, Izpildītājs nodrošina Līguma 4.2.apakšpunktā noteikto minimālo obligāti nodrošināmo speciālistu komandas skaitlisko sastāvu sadalījumā pa lomām.
4.5. Izpildītājs nodrošina uzvedības analītikas komponentes (ja tā atrodas mākonī) atbilstību MK noteikumu Nr.442 24.13.apakšpunkta prasībām.
4.6. Pasūtītājs apņemas savlaicīgi veikt samaksu Līguma 2.3.apakšpunktā noteiktajā kārtībā.
4.7. Saskaņā ar MK noteikumu Nr.442 12.1punktu Līgumā ietverto drošības prasību izpildi uzrauga VID Informācijas sistēmu drošības pārvaldības daļas informācijas drošības vadītājs vai persona, kura viņu aizvieto. 
5. RISINĀJUMA PROGRAMMATŪRAS PIEGĀDES KĀRTĪBA
5.1. Izpildītājs veic Risinājuma programmatūras piegādi ar Uzturēšanu 10 (desmit) darba dienu laikā no Līguma noslēgšanas dienas.
5.2. Izpildītājs pēc nepieciešamības veic Risinājuma darbināšanai nepieciešamo šādu Papildus programmatūras piegādi: ____________ (Līguma apakšpunkts tiks papildināts atbilstoši Pretendenta iesniegtajam piedāvājumam un Pasūtītājam nepieciešamajām Pretendenta piedāvājumā norādītājām licencēm), 10 (desmit) darba dienu laikā no Līguma noslēgšanas dienas.
5.3. [bookmark: _Hlk165402549]Pasūtītājs 3 (trīs) darba dienu laikā no Risinājuma programmatūras un Papildus programmatūras piegādes brīža pārliecinās par Risinājuma programmatūras un Papildus programmatūras piegādes un Uzturēšanas atbilstību (programmatūra ir reģistrēta uz Pasūtītāja vārda un Programmatūras licences aktivizētas atbilstoši Līguma un tā pielikumu noteikumiem).
5.4. Risinājuma programmatūras un Papildus programmatūras piegāde un Uzturēšanas uzsākšana tiek uzskatīta par veiktu atbilstoši Līguma un tā pielikumu nosacījumiem ar dienu, kas norādīta Līguma 13.1.apakšpunktā noteiktās Pušu pilnvaroto personu abpusēji parakstītajā nodošanas – pieņemšanas aktā par Risinājuma Programmatūras un Papildus programmatūras piegādi, Uzturēšanu un Atbalsta nodrošināšanu.
5.5. Līguma 5.1.apakšpunktā minētajā Risinājuma programmatūras un Papildus programmatūras piegādes un Uzturēšanas uzsākšanas laikā Līguma 13.1.1.apakšpunktā noteiktā Pasūtītāja pilnvarotā persona, konstatējot Risinājuma programmatūras un Papildus programmatūras piegādes un/vai Uzturēšanas neatbilstību Līgumā un tā pielikumos noteiktajām prasībām, neparaksta nodošanas – pieņemšanas aktu par Risinājuma programmatūras un Papildus programmatūras piegādi, Uzturēšanu un Atbalsta nodrošināšanu, un sastāda pretenzijas aktu par konstatētajiem trūkumiem un nosūta to uz Līguma 12.1.2.apakšpunktā noteiktās Izpildītāja pilnvarotās personas e-pastu.
5.6. Līguma 5.5.apakšpunktā minētajā gadījumā un/vai Risinājuma nesavietojamības ar Pasūtītāja infrastruktūru gadījumā Izpildītājs par saviem līdzekļiem novērš attiecīgās neatbilstības atbilstoši Līguma un tā pielikuma noteikumiem un atkārtoti iesniedz nodošanas – pieņemšanas aktu par Risinājuma programmatūras un Papildus programmatūras piegādi, Uzturēšanu un Atbalsta nodrošināšanu.
5.7. Līguma ietvaros parakstāmajā nodošanas – pieņemšanas aktā par Risinājuma programmatūras un Papildus programmatūras piegādi, Uzturēšanu un Atbalsta nodrošināšanu tiek obligāti iekļauta šāda informācija: Līguma numurs, Pasūtītājs, Izpildītājs, akta nosaukums, kas raksturo tā būtību, Risinājuma programmatūras un Papildus programmatūras piegādes un Uzturēšanas uzsākšanas vieta, Risinājuma programmatūras un Papildus programmatūras piegādes un Uzturēšanas cena, Risinājuma programmatūras un Papildus programmatūras Uzturēšanas uzsākšanas datums un datums līdz kuram Risinājuma programmatūra un Papildus programmatūra tiek nodrošināta, Atbalsta nodrošināšanas uzsākšanas datums un datums līdz kuram Atbalsta nodrošināšana tiek veikta, Atbalsta nodrošināšanas cena, vai Risinājuma programmatūras un Papildus programmatūras piegāde ir/nav izpildīta Līgumā norādītajos termiņos, piegādes izpildes kavējums stundās/dienās un Līgumā paredzētais līgumsoda piemērošanas punkts, kopēja summa, kas Pasūtītājam jāmaksā Izpildītājam. Līguma ietvaros parakstītie akti kļūst par Līguma neatņemamu sastāvdaļu.

6. RISINĀJUMA IEVIEŠANAS UN APMĀCĪBAS KĀRTĪBA
6.1. Izpildītājs veic Risinājuma Ieviešanu un Apmācības atbilstoši Līgumam un tā pielikumu noteikumiem 3 (trīs) mēnešu laikā no Risinājuma Programmatūras piegādes un Uzturēšanas uzsākšanas brīža, par ko tiek abpusēji parakstīts nodošanas – pieņemšanas akts.
6.2. Izpildītājs 10 darba dienu laikā kopā ar Risinājuma programmatūras piegādi iesniedz Risinājuma Ieviešanas un Apmācību plānu, tajā norādot plānotās aktivitātes un izpildes termiņus.
6.3. Pēc Risinājuma Ieviešanas un Apmācību pilnīgas izpildes Izpildītājs sagatavoto nodošanas - pieņemšanas aktu un, izmantojot e-pastu, nosūta to saskaņošanai Līguma 13.1.1.apakšpunktā noteiktajai Pasūtītāja pilnvarotajai personai, kura 5 (piecu) darba dienu laikā elektroniski saskaņo Izpildītāja sagatavoto nodošanas - pieņemšanas  aktu vai detalizēti un pamatoti norāda uz nepieciešamajiem precizējumiem tajā.
6.4. Ja Pasūtītāja pilnvarotā persona norāda Izpildītājam uz nepieciešamību precizēt iesniegto nodošanas - pieņemšanas aktu, Izpildītājs veic precizējumus atbilstoši Pasūtītāja pilnvarotās personas e-pastā norādītajam un atkārtoti, izmantojot e-pastu, nosūta to saskaņošanai Līguma 13.1.1.apakšpunktā noteiktajai Pasūtītāja pilnvarotajai personai.
6.5. Risinājuma Ieviešana un Apmācības tiek uzskatītas par veiktām atbilstoši Līguma un tā pielikumu nosacījumiem ar dienu, kad Līguma 13.1.apakšpunktā noteiktās Pušu pilnvarotās personas ir parakstījušas nodošanas – pieņemšanas aktu par Risinājuma Ieviešanu un Apmācībām.
6.6. Līguma ietvaros parakstāmajā nodošanas – pieņemšanas aktā par Risinājuma Ieviešanu un Apmācību veikšanu tiek obligāti iekļauta šāda informācija: Līguma numurs; Pasūtītājs, Izpildītājs, akta nosaukums, kas raksturo tā būtību, Risinājuma Ieviešanas un Apmācību cena, Risinājuma Ieviešanas un Apmācību veikšanas datums. Līguma ietvaros parakstītie akti kļūst par Līguma neatņemamu sastāvdaļu.
7. KONSULTĀCIJU SNIEGŠANAS KĀRTĪBA
7.1. Izpildītājs veic Konsultācijas pēc nepieciešamības līdz 500 stundu apjomā 5 (piecu) gadu periodā līdz līguma termiņa beigām. 
7.2. Līguma 13.1.1.apakšpunktā noteiktā Pasūtītāja pilnvarotā persona, izmantojot  e-pastu, nosūta Konsultāciju pieprasījumu Līguma 13.1.2.apakšpunktā minētajai Izpildītāja pilnvarotajai personai. Pieprasījumā Pasūtītāja pilnvarotā persona norāda informāciju par Konsultāciju ietvaros sniedzamo pakalpojumu.
7.3. Izpildītājs, saņemot Līguma 7.1.apakšpunktā noteikto Konsultāciju pieprasījumu, vienas darba dienas laikā nosūta Pasūtītājam apstiprinājumu par pieprasījuma saņemšanu un apstiprina pieteikto Konsultāciju. 
7.4. Pušu pilnvarotās personas elektroniski vienojas par Konsultācijas laiku, Pasūtītāja darba  dienās laika posmā no plkst.8:00 līdz plkst.17:00.
7.5. Pēc pieteiktās Konsultācijas pilnīgas izpildes Izpildītājs sagatavoto nodošanas - pieņemšanas aktu par Konsultāciju sniegšanu, izmantojot e-pastu, nosūta to saskaņošanai Līguma 13.1.1.apakšpunktā noteiktajai Pasūtītāja pilnvarotajai personai, kura 5 (piecu) darba dienu laikā elektroniski saskaņo Izpildītāja sagatavoto nodošanas - pieņemšanas  aktu vai detalizēti un pamatoti norāda uz nepieciešamajiem precizējumiem tajā.
7.6. Ja Pasūtītāja pilnvarotā persona norāda Izpildītājam uz nepieciešamību precizēt iesniegto nodošanas - pieņemšanas aktu, Izpildītājs veic precizējumus atbilstoši Pasūtītāja pilnvarotās personas e-pastā norādītajam un atkārtoti, izmantojot e-pastu, nosūta to saskaņošanai Līguma 13.1.1.apakšpunktā noteiktajai Pasūtītāja pilnvarotajai personai.
7.7. Pēc nodošanas - pieņemšanas akta abpusējas saskaņošanas Līguma 13.1. noteiktās Pušu pilnvarotās personas abpusēji paraksta nodošanas – pieņemšanas aktu par Konsultāciju sniegšanu, kas ir pamats rēķina izrakstīšanai. Nodošanas – pieņemšanas aktā par Konsultāciju sniegšanu tiek obligāti iekļauta šāda informācija: Līguma numurs, Pasūtītājs, Izpildītājs, akta nosaukums, kas raksturo tā būtību, pieteiktās Konsultācijas detalizēts atšifrējums, Konsultācijas veids, Konsultācijas sniegšanas ilgums (stundās) un cena. 

8.  UZTURĒŠANA
8.1. [bookmark: _Hlk165405553]Izpildītājs nodrošina Risinājuma programmatūras un Papildus programmatūras ražotāja 5 gadu Uzturēšanas servisu no datuma, kas norādīts Pušu abpusēji parakstītajā nodošanas – pieņemšanas aktā par Risinājuma programmatūras un Papildus programmatūras piegādi, Uzturēšanu un Atbalsta nodrošināšanu, bet ne ilgāk kā paiet 5 (pieci) gadi no Līguma spēkā stāšanās dienas.
8.2. Risinājuma Uzturēšanas ietvaros Izpildītājs nodrošina:
8.2.1. vismaz 2 (diviem) Pasūtītāja darbiniekiem pieslēgties (autorizēties) Līguma ietvaros piegādātās programmatūras ražotāja tīmekļvietnei, kurā var saņemt informāciju par programmatūras jaunākajām versijām un labojumiem esošajās versijās (par konsultatīva rakstura piemēriem, kļūdu aprakstiem, sīkprogrammatūru, iepriekš reģistrēto problēmziņojumu aprakstiem, to risinājumiem u.c. tehnisko informāciju) un lejupielādēt tos;
8.2.2. iespēju bez maksas pieteikt kļūdu ražotājam, izmantojot elektronisko pastu un vienlaikus piesakot pa tālruni vai piesakot problēmu pieteikumu ražotāja  reģistrēšanas sistēmā. 
9. ATBALSTA NODROŠINĀŠANAS KĀRTĪBA
9.1. Risinājuma Atbalsta nodrošināšanas ietvaros Izpildītājs 5 (piecu) gadu periodā no Risinājuma programmatūras piegādes  datuma, kas norādīts Pušu abpusēji parakstītajā nodošanas – pieņemšanas aktā par Risinājuma programmatūras un Papildus programmatūras piegādi, Uzturēšanu un Atbalsta nodrošināšanu, nodrošina:
9.1.1. Risinājuma darbības atjaunošanu avārijas gadījumos 24/7 režīmā;
9.1.2. incidenta cēloņu izmeklēšanu un novēršanu, problēmu risināšanu un aprisināšanu, sadarbojoties ar trešajām pusēm, un veic incidenta eskalāciju ražotājam.
9.2. Pasūtītājs veic servisa pieprasījumus, zvanot pa bezmaksas diennakts tālruni, vai nosūtot pieprasījumus uz servisa e-pastu.
9.3. Izpildītājs nodrošina reakcijas laika atbildi uz Pasūtītāja nosūtītu pieprasījumu - 4 darba stundu laikā.
9.4. Izpildītājam jānodrošina novēršanas laiks – 8 darba stundas, tajā laikā nodrošinot apejas (bypass) risinājumu.
9.5. Pēc labojumu, jauninājumu vai versijas nomaiņas Risinājumam ir jāturpina strādāt pilnā funkcionalitātē. 
9.6. Izpildītājs nodrošina konsultāciju sniegšanu pa tālruni ________ vai e-pastu _______ visu diennakti latviešu valodā, lai operatīvi varētu atrisināt konstatētos Risinājuma bojājumus un traucējumus, kuri radušies ārpus darba laika, kā arī darba laikā, ja Risinājuma darbības atjaunošanai nav nepieciešama Izpildītāja speciālista klātbūtne.
9.7. Atbalsta ietvaros Risinājuma problēmu pieteikšanas un novēršanas kārtība ir noteikta Līguma 3.pielikumā. 
10. PUŠU ATBILDĪBA
10.1. Par Līguma noteikumu neizpildi vai nepienācīgu izpildi Puses ir atbildīgas Līgumā un Latvijas Republikā spēkā esošajos normatīvajos aktos noteiktajā kārtībā.
10.2. Pasūtītāja atbildība:
10.2.1. par Līguma 2.3.apakšpunktā noteiktā maksājuma termiņa nokavējumu Izpildītājam ir tiesības prasīt Pasūtītājam maksāt līgumsodu 0,1 % (procenta vienas desmitās daļas) apmērā no termiņā nesamaksātās summas bez PVN par katru nokavējuma dienu, bet ne vairāk kā 10 % (desmit procentu) apmērā no neapmaksātā rēķinā norādītās summas bez PVN.
10.3. Izpildītāja atbildība:
10.3.1. par Līguma 5.1.apakšpunktā noteiktā Risinājuma Piegādes un Uzturēšanas termiņa nokavējumu Pasūtītājam ir tiesības prasīt Izpildītājam maksāt līgumsodu 0,1 % (procenta vienas desmitās daļas) apmērā no termiņā neveiktās Risinājuma Piegādes un Uzturēšanas kopējās vērtības bez PVN par katru nokavēto dienu, bet ne vairāk kā 10 % (desmit procentu) apmērā no termiņā neveiktās Risinājuma Piegādes un Uzturēšanas kopējās vērtības bez PVN;
10.3.2. par Līguma 6.1.apakšpunktā noteiktā Risinājuma Ieviešanu un Apmācību termiņa nokavējumu Pasūtītājam ir tiesības prasīt Izpildītājam maksāt līgumsodu 0,1 % (procenta vienas desmitās daļas) apmērā no termiņā neveiktās Pielāgošanas un apmācību kopējās vērtības bez PVN par katru nokavēto dienu, bet ne vairāk kā 10 % (desmit procentu) apmērā no termiņā neveiktās Ieviešanas un Apmācību kopējās vērtības bez PVN;
10.3.3. par Līguma 3.pielikuma 4.punktā noteikto reakcijas laika termiņa neievērošanu Pasūtītājam ir tiesības prasīt Izpildītājam maksāt līgumsodu 50 EUR (piecdesmit euro) apmērā par katru nokavēto stundu. Saskaņā ar šo apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 3 000 EUR (trīs tūkstošus euro);
10.3.4. par Līguma 3.pielikuma 5.punktā noteikto bojājuma novēršanas termiņa neievērošanu Pasūtītājam ir tiesības prasīt Izpildītājam maksāt līgumsodu 35 EUR (trīsdesmit piecu euro) apmērā par katru nokavēto stundu. Saskaņā ar šo apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 2 000 EUR (divus tūkstošus euro);
10.3.5. Par Līguma 11.1.apakšpunktā norādīto ziņu prettiesisku izpaušanu Pasūtītājs pieprasa Piegādātājam maksāt līgumsodu 500,00 EUR (pieci simti euro un 00 centi) apmērā par katru gadījumu.
10.4. Ja tiek nokavēta kādas Līgumā noteiktās saistības izpilde, līgumsods aprēķināms par periodu, kas sākas nākamajā dienā pēc Līgumā noteiktā saistības izpildes termiņa un ietver dienu, kurā saistība izpildīta.
10.5. Pusēm ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies Puses prettiesiskas rīcības rezultātā un ir konstatēta un pierādīta zaudējumu nodarītāja prettiesiska rīcība, zaudējumu esamības fakts, zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
10.6. Līgumsoda samaksa neatbrīvo Puses no Līguma saistību izpildes un zaudējumu atlīdzināšanas.
10.7. Par Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Izpildītājam 1 (viena) mēneša laikā sniegt atbildi par savu izvēli – līgumsodu ietvert nākamajā Pasūtītāja maksājamā summā (dzēst ieskaita veidā) vai nomaksāt to šādos termiņos, nepārsniedzot Līguma spēkā esamības termiņu:
10.7.1. (vienā) mēnesī, ja līgumsoda apmērs nepārsniedz 1 000 EUR (vienu tūkstoti euro);
10.7.2. 3 (trīs) mēnešos, ja līgumsoda apmērs ir no 1 001 EUR (viena tūkstoša viena euro), bet nepārsniedz 5 000 EUR (piecus tūkstošus euro);
10.7.3. 6 (sešos) mēnešos, ja līgumsoda apmērs ir no 5 001 EUR (pieci tūkstoši viena euro) un vairāk.
10.8. Ja Izpildītājs izvēlas līgumsodu dzēst ieskaita veidā, tad Izpildītājs, izrakstot nākamo rēķinu par sniegto pakalpojumu, rēķinā norāda pakalpojuma kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu. Ja nākamā Pasūtītāja maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Pasūtītāja maksājamām summām.
10.9. Ja Izpildītājs izvēlas līgumsoda samaksu veikt maksājuma veidā un līgumsoda summa pārsniedz 1 001 EUR (vienu tūkstoti un vienu euro), tad Izpildītājs ir tiesīgs lūgt sadalīt līgumsoda samaksu pa daļām. Šādā gadījumā Puses noslēdz vienošanos par līgumsoda samaksas grafiku un kopējais līgumsoda samaksas termiņš nevar pārsniegt Līguma darbības termiņu.
10.10. Gadījumā, ja Izpildītājs neveic aprēķinātā līgumsoda samaksu 10.7.apakšpunktā norādītajos termiņos vai līgumsoda samaksa netiek veikta ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.
11. INFORMĀCIJAS NEIZPAUŽAMĪBA
11.1. Izpildītājs apņemas visā Pušu sadarbības laikā, kā arī pēc tam neizpaust trešajām personām ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju, kā arī informāciju saistībā ar Pasūtītājam piegādāto Risinājumu. Visa informācija, ko Pasūtītājs sniedz Izpildītājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.
11.2. Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.
12. NEPĀRVARAMA VARA
12.1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
12.2. Par nepārvaramu varu netiek uzskatītas tehniskas dabas problēmas (ja vien minētās problēmas tieši neizriet no nepārvaramas varas).
12.3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās 10 (desmit) darba dienu laikā pēc šādu apstākļu iestāšanās rakstiski jāinformē par to otra Puse un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
12.4. Puses tiek atbrīvotas no atbildības saskaņā ar Līguma 13.1. apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 12.3. apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību, rakstiski brīdinot par to otru pusi.
12.5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
13. CITI NOTEIKUMI
13.1. Pušu pilnvarotās personas:
13.1.1. no Pasūtītāja puses: parakstīt nodošanas – pieņemšanas aktus, kā arī risināt citus organizatoriskos jautājumus, kas saistīti ar Līguma izpildi, ir tiesīgas šādas Pasūtītāja pilnvarotās personas - _____________;___________
13.1.2.  no Izpildītāja puses: _____________.
13.2. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
13.3. Ja kādai no Pusēm tiek mainīts juridiskais statuss, Pušu amatpersonu paraksta tiesības, Pušu pilnvarotās personas, īpašnieki vai kādi Līgumā minētie Pušu vai to pilnvaroto personu rekvizīti, tālruņa numuri, elektroniskā pasta adreses, adreses, amati, struktūrvienību nosaukumi u.c., tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā punktā minētie nosacījumi attiecas arī uz visiem Līgumā un tā pielikumos minētajiem Pušu pārstāvjiem un to rekvizītiem, tai skaitā uz Līguma 3.pielikuma 1.punktā minētajām Pasūtītāja atbildīgajām personām. Vēstuli par Pasūtītāja pilnvaroto personu vai to rekvizītu maiņu ir tiesības parakstīt Valsts ieņēmumu dienesta Informātikas pārvaldes direktoram vai Valsts ieņēmumu dienesta Informātikas pārvaldes direktora vietniekam.
13.4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Gadījumā, ja Pasūtītājs tiek reorganizēts, Pasūtītājs savas no Līguma izrietošās tiesības un pienākumus var nodot Pasūtītāja tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. Izpildītājam nav tiesību atteikt grozījumu veikšanai Līgumā šādos gadījumos, kā arī Izpildītājs apņemas bez ierunām apstiprināt Pasūtītāja un Pasūtītāja tiesību pārņēmēja Līguma tiesību un pienākumu sadalījumu atbilstoši Pasūtītāja reorganizācijai. 
13.5. Izpildītāja piesaistītais/-ie Publisko iepirkumu likuma (turpmāk – PIL) 63.panta otrajā daļā minētais/-ie apakšuzņēmējs/-i, ir ____________. Šajā apakšpunktā minētajam-/-iem apakšuzņēmējam/-iem nododamā Līguma izpildes daļa ir______________.
13.6. Izpildītāja piesaistītais/-ie apakšuzņēmējs/-i, uz kura/-u iespējām Izpildītājs balstījies, lai apliecinātu savu kvalifikāciju ir ___________________.
13.7. Izpildītājam piesaistītie apakšuzņēmēji, izņemot Līguma 13.5. un 13.6.apakšpunktā norādītos apakšuzņēmējus, ir ________________. 
13.8. Izpildītājam ir pienākums informēt Pasūtītāju par jaunu apakšuzņēmēju piesaisti un to atbilstību Līguma 13.17.apakšpunktā noteiktajām prasībām.
(Līguma 13.5., 13.6., 13.7.apakšpunkts tiks precizēts atbilstoši izvēlētā pretendenta piedāvājumam).
13.9. Atbilstoši MK noteikumu Nr.508 16.punktam, MK noteikumu Nr. 442 36.1punktam un 36.3punktam, pirms apakšuzņēmēja nomaiņas vai jauna apakšuzņēmēja piesaistes saskaņošanas, informāciju par apakšuzņēmēju Pasūtītājs nosūta pārbaudei kompetentajām drošības iestādēm. Pasūtītāja vārdā šajā apakšpunktā noteikto vēstuli nosūta Valsts ieņēmumu dienesta Finanšu pārvaldes direktors vai persona, kura viņu aizvieto. Gadījumā, ja par Izpildītāja piedāvāto apakšuzņēmēju tiek saņemts negatīvs atzinums no kompetentajām drošības iestādēm pamatojoties uz MK noteikumiem Nr. 442, apakšuzņēmēja nomaiņa un jauna apakšuzņēmēja piesaiste netiek saskaņota. Gadījumā, ja par Izpildītāja piedāvāto apakšuzņēmēju tiek saņemts negatīvs atzinums no kompetentajām drošības iestādēm pamatojoties uz MK noteikumiem Nr.508, Pasūtītājam ir tiesības izvēlēties saskaņot vai nesaskaņot apakšuzņēmēja nomaiņu un jauna apakšuzņēmēja piesaisti.
13.10. Izpildītājs nav tiesīgs bez saskaņošanas ar Pasūtītāju veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē, kā arī apakšuzņēmēju maiņu, uz kuru iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, kurus drīkst nomainīt tikai ar Pasūtītāja rakstveida piekrišanu.
13.11. Piedāvājot apakšuzņēmēju nomaiņu vai papildus apakšuzņēmēju iesaisti Izpildītājs iesniedz Pasūtītājam apliecinājumu, ka uz piedāvāto apakšuzņēmēju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.
13.12. Pasūtītājs nepiekrīt minētajai apakšuzņēmēju nomaiņai, ja pastāv kāds no šādiem nosacījumiem:
13.12.1. Izpildītāja piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām (tajā skaitā, ja nav iesniegts Līguma 13.11.apakšpunktā noteiktais apliecinājums);
13.12.2. tiek nomainīts apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42.panta otrajā daļā (izņemot 8., 9. un 10.punktu) minētajiem pretendentu izslēgšanas iemesliem;
13.12.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR (desmit tūkstoši euro) no kopējās Līguma vērtības, atbilst PIL 42.panta otrajā daļā (izņemot 8., 9. un 10.punktu) minētajiem pretendentu izslēgšanas iemesliem;
13.12.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
13.13. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
13.14. Pārbaudot jaunā apakšuzņēmēja atbilstību, Pasūtītājs piemēro PIL 42.panta noteikumus un izslēgšanas iemeslu pārbaudi veic tajā datumā, kad VID lemj par atļaujas sniegšanu Piegādātājam nomainīt apakšuzņēmēju vai piesaistīt jaunu apakšuzņēmēju.
13.15. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62.panta noteikumiem. Pasūtītāja vārdā šajā apakšpunktā noteikto lēmumu pieņem VID Finanšu pārvaldes direktors vai viņa prombūtnes laikā persona, kura viņu aizvieto.
13.16. Izpildītāja patiesā labuma guvējs ir ______________. Izpildītājam ir pienākums nekavējoties ziņot Pasūtītājam par Izpildītāja patiesā labuma guvēja maiņu. Pasūtītājs, atbilstoši MK noteikumu Nr. 442 36.1 un 36.3punktam, informāciju par patieso labuma guvēju nosūta pārbaudei Satversmes aizsardzības birojam.
13.17. [bookmark: _Hlk137019665][bookmark: _Hlk151973099]Izpildītāja patiesais labuma guvējs, apakšuzņēmēji un piesaistītie speciālisti ir tādi, par kuriem VID ir saņēmis pozitīvu atzinumu no kompetentajām drošības iestādēm, atbilstoši MK noteikumu Nr. 442 36.1 un 36.3punktam atbilstoši MK noteikumu Nr.508 16.punktam un MK noteikumu Nr.100 6.punktam (neattiecas uz apakšuzņēmējiem un patieso labuma guvēju).
13.18. Izpildītājs 2 (divu) darba dienu laikā rakstveidā informē Pasūtītāju:
13.18.1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
13.18.2. ja mainās Izpildītāja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: https://info.ur.gov.lv/#/data-search nav publicēta;
13.18.3. ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.  
13.19. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
13.20. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiks risināts tiesā Latvijas Republikas normatīvajos aktos noteiktajā kārtībā. 
13.21. Visa Pušu savstarpējā sarakste Līguma priekšmeta sakarā, kā elektroniskā, tā izdrukas (papīra) formā nepieciešamības gadījuma var kalpot par pierādījumiem.
13.22. Par Līguma grozījumiem un papildinājumiem Puses vienojas rakstiski, izņemot Līguma 13.3.apakšpunktā minētās informācijas nomaiņas gadījumos. Rakstiskās vienošanās pievienojamas Līgumam un tās kļūst par Līguma neatņemamām sastāvdaļām. 
13.23. Puses var veikt šādus būtiskus Līguma grozījumus – precizēt Līgumā noteikto Rīka Licenču un Rīka Uzstādīšanas tehnisko specifikāciju un izpildes termiņus, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai, lai novērstu kļūdas.
13.24. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajai personai bez otras Puses rakstiskas piekrišanas.
13.25. Līgums ir sastādīts uz _ (_______) lapām. Līgumam ir pievienoti 1.pielikums, kas  uz ____ (________) lapām, 2.pielikums uz _ (__) lapas, 3.pielikums uz _ (_____) lapām un 4.pielikums uz __ (____) lapām, un ir Līguma neatņemamas sastāvdaļas. Līgums un tā pielikumi sastādīti latviešu valodā divos identiskos eksemplāros ar vienādu spēku un izsniegts katrai Pusei pa vienam eksemplāram. 
14. PUŠU REKVIZĪTI UN PARAKSTI
	Pasūtītājs
Valsts ieņēmumu dienests
Talejas iela 1, Rīga, LV-1978 
Vienotais reģ. Nr.: 90000069281
PVN maksātāja Nr. LV90000069281
Tālr.: 67122689
E-pasts: vid@vid.gov.lv
eAdrese: _DEFAULT@90000069281
Norēķinu rekvizīti:
Valsts kase
Kods: TRELLV22
Konta Nr.: LV26TREL2130056037000
	Izpildītājs
________________
Adrese: 
Vienotais reģ. Nr.:
PVN maksātāja Nr. 
Tālr.: 
e-pasts: 
eAdrese: 

Norēķinu rekvizīti:
AS 
Kods: 
Konta Nr.: 

	

ģenerāldirektore _____________
	

________________________________




DOKUMENTS IR PARAKSTĪTS ELEKTRONISKI
AR DROŠU ELEKTRONISKO PARAKSTU UN SATUR LAIKA ZĪMOGU


1.pielikums
Līgumam Nr. FM VID 2024/177/ĀF

Dokumenta datums ir tā elektroniskās 
parakstīšanas datums


TEHNSIKĀ SPECIFIKĀCIJA


Valsts ieņēmumu dienests (turpmāk – Pasūtītājs), kā vārdā saskaņā ar likumu “Par Valsts ieņēmumu dienestu” rīkojas tā ģenerāldirektore ____________, no vienas puses un
_________________ (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse, vienojas par šādu tehnisko specifikāciju:

	Nr. p.
k.
	Nosaukums
	Obligātās (minimālās) prasības  un nosacījumi 

	1.
	Vispārējās prasības
	Risinājums automatizēs priviliģēto lietotāju (VID IT administratoru un ārējo pakalpojumu sniedzēju) pārvaldības procesu organizācijā, t.i. nodrošinās regulāro paroļu maiņu, atbilstoši definētiem paroļu sarežģītības prasībām, termiņiem u.c. nosacījumiem, piekļuves tiesību ierobežošanu un kontroli, kā arī priviliģēto lietotāju veikto darbību uzraudzību. Risinājumam jānodrošina priviliģēto lietotāju pārvaldību gan Microsoft, gan Linux/Unix operētājsistēmu lietotājiem.

	2.
	Tvērums
	Piegādātājam jānodrošina:
· risinājuma programmatūras licences 100 priviliģēto lietotāju pārvaldībai ar 5 gadu ražotāja atbalstu;
· risinājuma darbināšanai nepieciešamās papildus programmatūras licences ar 5 gadu ražotāja atbalstu;
· risinājuma ieviešana, konfigurācijas darbi un apmācības 3 mēnešu laikā no programmatūras piegādes brīža;
· risinājuma 5 (piecu) gadu uzturēšanas atbalsta pakalpojumi no risinājuma programmatūras piegādes brīža;
· konsultācijas pēc nepieciešamības līdz 500 stundu apjomā 5 gadu periodā līdz līguma termiņa beigām.

	3.
	Platformas arhitektūra
	Risinājums:
· darbojas virtualizācijas platformā XenServer vai VMware;
· darbojas uz vietas (on-premise);
· nodrošina vienkāršo atjaunināšanas procesu, kas galvenokārt neprasa piegādātāja piesaisti. Tomēr, sarežģītākos gadījumos vai specifiskās situācijās, kas var ietvert lielākas sistēmas pārskatīšanu vai īpašas funkcionalitātes atjauninājumu, var būt nepieciešams piegādātāja speciālista atbalsts. Šāda piesaiste ir paredzēta, lai nodrošinātu gludu un efektīvu atjaunināšanas procesu, saglabājot augstāko iespējamo sistēmas darbības stabilitāti;
· darbojas ar jaunāko operētājsistēmas versiju, kurā ir uzlikti visi ielāpi;
· darbojas augstas pieejamības (high availability) režīmā;
· maksimālais dīkstāves laiks ir 24 stundas gadā, vienas dīkstāves laiks ne lielāks kā 1 stunda, kuras laikā jānodrošina apejošais (bypass) risinājums priviliģēto lietotāju piekļūšanai pie serveriem.

	4.
	Profilu vadība
	Risinājums nodrošina sekojošo kontu pārvaldību bez papildus konfigurēšanas (out-of-the-box):
· aktīvā direktorija;
· Windows lokālie lietotāju un administratoru konti;
· Linux lokālie lietotāji un administratoru konti (jebkurš distributīvs);
· Unix lokālie konti un administratori (jebkurš distributīvs);
· tīkla iekārtu konti (Cisco, CheckPoint, Juniper u.tml.);
· Hipervizoru (Hyper-V, VMware, Xen u.tml.) konti;
· Out-of-Band pārvaldības sistēmas (iDrac, HP iLO u.tml.) konti;
· MS Azure Office 365 / Azure AD konti (var būt papildus konfigurējams);
· SSH atslēgas un atkarības ar vai bez parolēm (var būt papildus konfigurējams);
· datubāzes konti (Oracle, MySQL, MS SQL, IBM, SAP, ODBC, PostgreSQL u.tml.);
· WMware ESX/ESXi konti;
· LDAP konti (OpenLDAP, Oracle Directory Server EE u.tml.).
Risinājums nodrošina vienkāršo un intuitīvo konfigurēšanas interfeisu, kas ļauj patstāvīgi paplašināt profilu vadības funkcijas bez piegādātāja piesaistes.
Risinājums bez papildus konfigurēšanas nodrošina kontu atklāšanu (account discovery) Active Directory, Unix/Linux, VMware ESX/ESXi.
Risinājums nodrošina atklāto kontu manuālu pārņemšanu vai automātisku pārņemšanu, balstoties uz iepriekš definētiem noteikumiem. 
Risinājums dod iespēju konfigurēt atļautās un aizliegtās komandas Linux/Unix kontiem.

	5.
	Piekļuves vadība
	Risinājums atbalsta sekojošo:
· integrācija ar aktīvo direktoriju un LDAP atbalsts;
· integrācija ar aktīvās direktorijas Security grupām kā uz lomām balstītas piekļuves kontroles komponents;
· jebkurš SAML 2.0 Identity Provider priekš Single Sign-on;
· jebkuru uz RADIUS balstītu risinājumu daudzfaktoru autentifikācijas nodrošināšanai;
· bez papildus konfigurēšanas atbalsta integrāciju ar DUO, FIDO2, RADIUS un jebkuru TOTP risinājumu;
· IP adrešu ierobežošana, no kurām ir iespējams piekļūt pie risinājuma (whitelisting);
· ielogošanās domēna slēpšana no lietotāja (piemēram, domain masking) ielogošanas brīdī;
· iespēja piespiedu kārtā ieslēgt HTTPS through HSTS.

	6.
	Politiku pārvaldība un darbplūsmas
	Risinājums nodrošina:
· iespēju konfigurēt paroles sarežģītības iestatījumus un drošības iestatījumus;
· iespēju pielietot politikas lietotāja konta un/vai mapes līmenī;
· piekļuves iemesla ievadi (lietotājam ir jānorāda iemesls, pirms piekļūt pie risinājuma);
· piekļuves akceptēšanu – viena etapa akceptēšana (single approval);
· piekļuves akceptēšanu – vairāku etapu akceptēšana (multi-step approval);
· manuālo, piespiedu un/vai automātisko uz laika balstītu izlogošanas procesu.

	7.
	Audits un atskaites
	Risinājums nodrošina auditācijas pierakstu izveidi par visām darbībām ar risinājumu, nodrošinot pierakstu integritāti un drošību. 
Kā arī nodrošina:
· auditācijas pierakstu izveidi par darbībām, kas vērstas pret pašu risinājumu (ielaušanās mēģinājumi, neatļautas konfigurēšanas mēģinājumi u.tml.);
· auditācijas pierakstu izveidi tā, lai varētu viennozīmīgi identificēt darbības veicēju, ietekmi, vietu un laiku;
· auditācijas pierakstu pārskatīšanu risinājumā.
Risinājums spēj bez papildus konfigurēšanas:
· nodot auditācijas pierakstus uz jebkuru SIEM risinājumu;
· pierakstīt pogu nospiešanas (keystroke capturing) Linux, Unix, Windows operētājsistēmās, veikt pārmeklēšanu šajos pierakstos un eksportēt datus CSV vai citā līdzīgā formātā.
Risinājums ietver sevī Uzvedības analītikas komponenti (komponente var atrasties mākonī):
· Uzvedības analītikas komponente nodrošina sekojošo:
· uzskatāmo informāciju par lietotājiem (top-lietotāji, top-konti, IP adreses, brīdinājumi u.tml.);
· informāciju par jauniem lietotājiem un lietotājiem, kuru uzvedība ir aizdomīga;
· auditācijas pierakstus ar informāciju par darbībām platformā;
· iespēju vizualizēt lietotāju grupas, kas piekļūst pie līdzīgiem kontiem.
· Uzvedības analītikas komponente nodrošina automātiskas darbības, kas vērstas pret anomālām darbībām risinājumā, tai skaitā:
· brīdinājuma e-pasta izsūtīšana;
· piespiedu daudzfaktoru atkārtota autentifikācijas prasība;
· kontu slēgšana;
· sesiju ierakstīšana;
· integrācijas mehānismi ar ārējām sistēmām, kas nodrošina incidentu un problēmu pieteikumu pārvaldību.
Risinājums nodrošina:
· atskaišu izveidošanas funkcionalitāti bez papildus konfigurēšanas vai ārējo risinājumu pievienošanas;
· iepriekš konfigurētus atskaišu šablonus;
· atskaišu šablonu veidošanu un/vai esošo konfigurēšanu, kas ļauj patstāvīgi veidot un/vai mainīt atskaites bez piegādātāja piesaistes.

	8.
	Sesiju pārvaldība
	Risinājums nodrošina:
· lietotāja savienošanu no lietotāja portāla uz mērķa resursu, izmantojot RDP, SSH vai aplikāciju;
· vairākas attālinātas sesijas gan RDP, gan SSH;
· vairākas vienlaicīgas aktīvas sesijas, kas izmanto dažādus protokolus un/vai priviliģēto lietotāju kontus;
· sesijas uzraudzību, nepaziņojot par to lietotājam;
· aktīvas sesijas piespiedu pārtraukšanu;
· aplikācijas sesiju palaišanu (RDP, SSH, PowerShell, SSMS u.tm.) iepriekš definētos laika periodos;
· sesijas ierakstīšanu;
· sesijas palaišanu bez paroles atklāšanas;
· sesijas palaišanu, izmantojot daudzfaktoru autentifikāciju;
· aplikāciju notikumu ierakstīšanu un meklēšanu tajos (piemēram, PowerShell vai MMC palaišana u.tml.);
· saraksta izveidi ar atļautām komandām (whitelisting) resursos, kas izmanto SSH.

	9.
	API un integrācija
	Risinājums nodrošina:
· web servisa API integrācijas nodrošināšanu;
· web servisa API  integrāciju ar Windows un OAuth autentifikātoriem;
· web servisa API atbalsta atļauto IP adrešu apgabalu definēšanu (whitelisting);
· web servisa API auditēšanu risinājumā;
· tiešo integrāciju ar ievainojamību skeneriem (piemēram, Nessus u.tml.);
· integrāciju ar uzdevumu apstrādes sistēmām (piemēram,  Jama);
· bez papildus izmaksām tiek nodrošināta pilnīga API servisa dokumentācija.

	10.
	Drošība
	Risinājums nodrošina:
· datu aizsardzību, kad tie netiek lietoti (protect data at rest);
· datu aizsardzību, to lietošanas laikā (protect data in motion);
· konfigurēšanu, atļaut nestandartu portu izmantošanu;
· iespēju konfigurēt kļūdas paziņojumus, kas nesatur informāciju, kas varētu veicināt sensitīvas informācijas izpaušanu (zero information disclosure error messages).
Risinājumam jānodrošina iebūvētais rezerves kopēšanas risinājums, kas spēj uzglabāt rezerves kopijas atsevišķi no risinājuma (piemēram, SAN, NAS vai citā tīkla vietnē). 
Ražotāja instrukcijas sistēmas komponenšu cietināšanai.

	11.
	Lietotāja pieredze (User Experience)
	Risinājumam jādarbojas tikai ar tīmekļa pārlūka palīdzību, bez pašas lietotnes uzstādīšanas lietotāja datorā. 
Risinājums nodrošina vienoto interfeisu visu piekļuvju un konfigurāciju visām funkcijām, piemēram, administrēšana, audits, atskaites, uzglabāšana, piekļuves politikas, sesiju pārvaldība, kontu atklāšana, API u.tml.
Risinājumam jāstrādā bez trešo pušu pārlūkprogrammu komponenšu instalēšanas (Flash, Java u.tml.) jebkādas funkcijas veikšanai  izņemot PAM risinājuma ražotāja izstrādātos pārlūka paplašinājumus (add-on).

	12.
	Piegāde
	Piegādātājs veic risinājuma programmatūras piegādi un risinājuma darbināšanai nepieciešamo papildus programmatūras piegādi (pēc vajadzības) 10 darba dienu laikā no līguma noslēgšanas. 

	13.
	Uzturēšana
	Risinājuma programmatūras licencēm un risinājuma darbināšanai nepieciešamo papildus programmatūras licencēm (pēc vajadzības) nepieciešams nodrošināt ražotāja uzturēšanas servisu uz 5 gadiem no programmatūras licenču aktivizēšanas brīža. Uzturēšanas ietvaros nepieciešams nodrošināt šādus darbus:
· iespēju vismaz 2 (diviem) pasūtītāja darbiniekiem pieslēgties (autorizēties) piegādātās programmatūras ražotāja tīmekļvietnei, kurā var saņemt informāciju par programmatūras jaunākajām versijām un labojumiem esošajās versijās (par konsultatīva rakstura piemēriem, kļūdu aprakstiem, sīkprogrammatūru, iepriekš reģistrēto problēmziņojumu aprakstiem, to risinājumiem u.c. tehnisko informāciju) un lejupielādēt tos;
· iespēju bez maksas pieteikt kļūdu piegādātājam/ražotājam, izmantojot elektronisko pastu un vienlaikus piesakot pa tālruni vai piesakot problēmu pieteikumu ražotāja reģistrēšanas sistēmā.


	14.
	Risinājuma ieviešana, konfigurācijas atbalsts un mācības
	Pretendentam jāizstrādā un kopā ar Risinājuma programmatūras piegādi jāiesniedz ieviešanas plāns un apmācību plāns, norādot plānotās aktivitātes un termiņus.
Risinājuma ieviešana, konfigurācijas atbalsts un apmācības jānodrošina 3 mēnešu laikā no risinājuma programmatūras piegādes brīža.
Risinājuma ieviešanas un konfigurācijas laikā jānotestē apejošais (bypass) risinājums priviliģēto lietotāju piekļūšanai pie serveriem un risinājuma atkopšanu no rezerves kopijām. 
Jānodrošina mācības līdz 5 (pieciem) pasūtītāja darbiniekiem. 
Mācības jāveic par risinājuma lietošanu un administrēšanu. 
Jānodrošina risinājuma lietotāja rokasgrāmata.

	15
	Konsultācijas
	Pēc ieviešanas, konfigurācijas atbalsta un mācībām piegādātājs nodrošina konsultāciju sniegšanu pēc nepieciešamības 5 gadu periodā līdz līguma termiņa beigām, veicot samaksu par katru piesaisti atsevišķi, bet nepārsniedzot kopējo līgumā noteikto apjomu, kas ir 500 stundas.
Konsultāciju ietvaros piegādātājam jānodrošina:
· atbalsts problēmu risināšanā un sniegt konsultācijas par konfigurāciju un ekspluatāciju;
· atbalsts PAM rīka labojumu, jauninājumu un versijas maiņai. 

	16.
	Papildus nepieciešamo programmatūras licenču saraksts
	Pretendentam jānorāda risinājuma darbināšanai papildus nepieciešamo un piedāvājumā iekļauto visu programmatūras un to licenču skaits, licenču kodi, tehniskie parametri un nepieciešamības gadījumā jāveic minētās programmatūras piegāde ar licenču 5 (piecu) gadu ražotāja atbalstu.

	17.
	Pretendenta nodrošinātais Risinājuma atbalsts

	Pretendentam jānodrošina risinājuma uzturēšanas atbalsts 5 (piecus) gadus no risinājuma programmatūras piegādes brīža, iekļaujot šādas aktivitātes:
· avārijas gadījumos, veikt risinājuma darbības atjaunošanu 24/7 režīmā;
· veikt incidenta cēloņu izmeklēšanu un novēršanu, veikt problēmu risināšanu un aprisināšanu, sadarboties ar trešajām pusēm, veikt incidenta eskalācijas ražotājam;
· pasūtītājs veic servisa pieprasījumus, zvanot pa bezmaksas diennakts tālruni, vai nosūtot pieprasījumus uz servisa e-pastu;
· reakcijas laika atbilde uz nosūtītu pieprasījumu - 4 darba stundas;
· novēršanas laiks – 8 stundas, tajā laikā, nodrošinot apejas (bypass) risinājumu;
· pēc labojumu, jauninājumu vai versijas nomaiņas risinājumam ir jāturpina strādāt pilnā funkcionalitātē;
· ja problēmu nav iespējams atrisināt pa tālruni vai izmantojot attālinātās piekļuves iespējas, Pretendents, elektroniski saskaņojot ar Pasūtītāja atbildīgo personu, kas pieteikusi bojājumu, nodrošina savu speciālistu ierašanos 1 (vienas) Pasūtītāja darba dienas laikā (Pasūtītāja darba laikā no plkst. 8:30 līdz plkst. 17:00) Pasūtītāja telpās Talejas ielā 1, Rīgā

2.pielikums
Līgumam Nr. FM VID 2024/177/ĀF

Dokumenta datums ir tā elektroniskās 
parakstīšanas datums


CENAS

Valsts ieņēmumu dienests (turpmāk – Pasūtītājs), kā vārdā saskaņā ar likumu “Par Valsts ieņēmumu dienestu” rīkojas tā ģenerāldirektore ______________, no vienas puses un
_________________ (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse, vienojas par šādām cenām:


Tiks papildināts atbilstoši konkursa nolikuma 3.pielikumam un pretendenta iesniegtajam piedāvājumam
Pušu paraksti
	Pasūtītājs
	Izpildītājs

	
Ģenerāldirektore 
______________
 
	_____________________________

3.pielikums
Līgumam Nr. FM VID 2024/177/ĀF

Dokumenta datums ir tā elektroniskās 
parakstīšanas datums

Bojājumu pieteikšanas un novēršanas kārtība

Valsts ieņēmumu dienests (turpmāk – Pasūtītājs), kā vārdā saskaņā ar likumu “Par Valsts ieņēmumu dienestu” rīkojas tā ________________________________________, no vienas puses un
_________________  (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse, vienojas par šādu Risinājuma bojājumu pieteikšanas un novēršanas kārtību:

1. Pasūtītāja atbildīgās personas – ________________. Pasūtītāja atbildīgās personas – ________________– par konstatētajām problēmām (bojājumiem vai traucējumiem) Risinājuma programmatūras darbībā paziņo Izpildītājam, nosūtot bojājuma pieteikumu uz elektroniskā pasta adresi: _____________ un vienlaikus  piesakot pa tālruni: ___________ vai piesakot problēmu pieteikumu reģistrēšanas sistēmā. Par šajā punktā norādītās Izpildītāja kontaktinformācijas izmaiņām, Izpildītājs pēc iespējas ātrāk rakstiski informē Pasūtītāja pilnvaroto personu, nosūtot e-pastu uz adresi ______________.
2. Bojājuma pieteikumā Pasūtītāja atbildīgā persona norāda pieteicēja vārdu un uzvārdu, ieņemamo amatu, telefona numuru, elektronisko pasta adresi, noslēgtā Līguma numuru, bojājuma veidu, adresi, izklāsta problēmas būtību un norāda problēmas prioritātes līmeni.
3. Bojājumu pieteikumu nosūtīšanas laiks tiek fiksēts uz Pasūtītāja elektroniskā pasta servera izdrukas, kas nepieciešamības gadījumā katrai no Pusēm var kalpot par pierādījumu par attiecīgā pieteikuma nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu.
4. Reakcijas laiks no bojājuma pieteikšanas brīža nedrīkst būt ilgāks kā 4 (četras) darba stundas Pasūtītāja darba laika periodā no plkst. 8:30 līdz plkst. 17:00.
5. Bojājuma novēršanas laiks nedrīkst būt ilgāks kā 8 (astoņas) stundas, tajā laikā nodrošinot apejas (bypass) risinājumu.
6. Reakcijas laikā Izpildītājs sazinās ar Pasūtītāja atbildīgo personu, kura pieteikusi bojājumu, izmantojot vienu no minētajiem komunikācijas līdzekļiem (telefons, e-pasts vai elektroniskā ziņojumu pieteikšanas sistēma) un informē, ka ir saņemts bojājuma pieteikums un ir uzsākta problēmas risināšana (sniedzot konsultācijas attālināti) un atrisina problēmu vai, izvērtējot problēmas sarežģītības pakāpi, sniedz problēmas risināšanas termiņu. 
7. Izpildītāja speciālisti pēc Pasūtītāja atbildīgo personu pieprasījumiem sniedz Pasūtītājam elektronisku pārskatu par problēmziņojuma risināšanas gaitu.
8. Ja problēmu nav iespējams atrisināt pa tālruni vai izmantojot attālinātās piekļuves iespējas, Izpildītājs, elektroniski saskaņojot ar Pasūtītāja atbildīgo personu, kas pieteikusi bojājumu, nodrošina savu speciālistu ierašanos 1 (vienas) Pasūtītāja darba dienas laikā (Pasūtītāja darba laikā no plkst. 8:30 līdz plkst. 17:00) Pasūtītāja telpās Talejas ielā 1, Rīgā.


Pušu paraksti
	Pasūtītājs
	Izpildītājs

	
Ģenerāldirektore 
________________
 
	_
____________________________

